**Zmluva o zapožičaní motorového vozidla**

**uzavretá podľa ust. § 269 a nasl. zákona č. 513/1991 Zb. Obchodný zákonník**

medzi

**1.PRENAJÍMATEĽ: MOTORBOX s.r.o.**

IČO: 50 567 101

DIČ: 2120 368 547

IČ DPH: SK2120 368 547

so sídlom: v SR , Odbojárov 451/14,955 01 Tovarníky, zapísaný v Obchodnom registri Okresného súdu Nitra,

oddiel Sro, vložka číslo41840/N bankové spojenie: VÚB, a.s.

IBAN: SK02 0200 0000 0037 4219 6958

SWIFT: SUBASKBX

Konajúca prostredníctvom: Ing.Alexander Mallo, Jozef Mizerák

 (ďalej ako „prenajímateľ“)

a

**2. NÁJOMCA: Meno, priezvisko** .............................................

Bytom: .........................................

rodné číslo:...................................................

číslo vodičského preukazu:......................

číslo OP: ........................

telefonický kontakt:

(ďalej ako „nájomca“)

**I.**

**Predmet zapožičania**

1. Predmetom zapožičania je motorové vozidlo, továrenskej značky.................................. obchodný názov....................................................,

výrobca vozidla...................................

ŠPZ / ZEČ ....................................,

identifikačné číslo motora ﴾typ﴿............................................

karosérie (VIN) ............................................,

farba ............................, počet kilometrov.............................

1. Prenajímateľ je držiteľom motorového vozidla ﴾ vlastníkom vozidla﴿ uvedeného v

čl. I. ods. 1 tejto zmluvy.

**II.**

**Účel zmluvy**

1. Touto zmluvou sa prenajímateľ zaväzuje prenechať nájomcovi na dočasné užívanie motorového vozidla špecifikované v čl. I, ods. 1 tejto zmluvy a nájomca sa zaväzuje zaplatiť mu za to odplatu špecifikovanú v čl . III tejto zmluvy.
2. Účelom zapožičania je bližšie oboznámenie sa nájomcu s motorovým vozidlom uvedeným v čl. I, ods. 1 tejto zmluvy za účelom prípadnej kúpy, a taktiež za účelom reklamy a propagácie prenajímateľa.

**III.**

**Zápožičné**

1. Zmluvné strany sa dohodli na nájomnom vo výške ................EUR bez DPH, t.j. ........ EUR bez DPH za každý začatý kalendárny deň. Maximálny počet denných kilometrov je stanovený na 300 kilometrov denne, pričom za každý ďalší začatý kilometer sa účtuje 0,36,- EUR s DPH / km. Nájomné je splatné vopred na základe daňového dokladu vystaveného prenajímateľom. Pri zapožičaní nájomca zloží, okrem úhrady nájomného , zálohu pre prípad vzniku škody na vozidle resp. odcudzenia a to vo výške **500,-€ s DPH.**

**IV.**

**Trvanie zapožičania**

1. Táto zmluva sa uzatvára na dobu určitú, od .................do...................

**V.**

**Práva a povinnosti prenajímateľa**

1. Prenajímateľ sa zaväzuje odovzdať nájomcovi predmet zapožičania v deň podpisu tejto zmluvy spolu s nasledujúcimi dokladmi: malý technický preukaz, biela a zelená karta
2. Prenajímateľ je povinný predmet zapožičania odovzdať v stave spôsobilom na prevádzku.
3. Prenajímateľ je povinný mať predmet zapožičania povinne zmluvne i havarijne poistený, inak znáša nebezpečenstvo škody na predmete zapožičania okrem prípadu, ak škoda bola spôsobená nájomcom, alebo osobami, ktorým nájomca umožnil prístup k predmetu zapožičania.
4. Právo prenajímateľa žiadať od nájomcu náhradu škody zaniká, ak si prenajímateľ tento nárok neuplatní do šiestich mesiacov odo dňa, kedy mu nájomca predmet zapožičania vrátil.
5. V prípade ak na predmete zapožičania vznikne porucha, prenajímateľ je povinný vrátiť nájomca zaplatenú cenu za nespotrebované dni zapožičania.

**VI.**

**Práva a povinnosti nájomcu**

1. Nájomca sa zaväzuje zaplatiť nájomné najneskôr pri prevzatí predmetu zapožičania.
2. Nájomca je oprávnený používať predmet zapožičania na účely bežnej prevádzky motorových vozidiel na cestných komunikáciách, výlučne na území **SR**. V prípade použitia predmetu zapožičania mimo **SR**, musí požiadať prenajímateľa o vydanie notársky overeného Povolenia k používaniu vozidla mimo územia **SR**.
3. Nájomca je povinný byť držiteľom platného vodičského preukazu, ktorý ho oprávňuje viesť motorové vozidlo kategórie A po dobu najmenej dvoch rokov.
4. Nájomca nie je oprávnený prenechať užívanie predmetu zapožičania inej osobe.
5. Nájomca je povinný udržiavať predmet zapožičania v stave v akom ho prevzal, s prihliadnutím na obvyklé opotrebenie.
6. Nájomca sa zaväzuje kontrolovať pred jazdou stav motorového oleja, chladiacej zmesi, brzdovej kvapaliny, tlak v pneumatikách a iné časti vozidla, ktoré by mohli následne ohroziť bezpečnosť cestnej premávky, alebo poškodiť vozidlo. Škody spôsobené zanedbaním týchto povinností hradí nájomca v plnej výške.
7. Nájomca súhlasí s poskytnutím vozidla za účelom vykonania pravidelnej servisnej prehliadky.
8. Nájomca sa zaväzuje v prípade akejkoľvek poistnej udalosti uhradiť spoluúčasť na poistnej udalosti v plnej výške podľa pokynov prenajímateľa. Pre prípad vzniku poistnej udalosti je prenajímateľ oprávnený ponechať si zálohu až do vyriešenia poistnej udalosti, t.j. odrátať spoluúčasť.
9. Po zániku práva užívať predmet zapožičania je nájomca povinný vrátiť bez zbytočného odkladu predmet zapožičania spolu so všetkými dokladmi prenajímateľovi v jeho sídle, najneskôr do 18. h dňa uvedeného v čl. IV,ods. 1.

**VII. Všeobecné podmienky**

1. Odovzdanie a prevzatie predmetu zapožičania potvrdia zmluvné strany podpisom tejto zmluvy.
2. Predmet zapožičania je zapožičaný v riadnom technickom stave, s doplnenými prevádzkovými náplňami. Predmet zapožičania je čistý a čistý sa aj vracia. Za neprimerané znečistenie sa účtuje **20,-€ s DPH**.
3. Predmet zapožičania je zakázané preťažovať nad povolené úžitkové zaťaženie, prevádzkovanie zárobkovej činnosti, použitie na účasť na pretekoch, súťažiach, používanie predmetu nájmu na ťahanie iných vozidiel alebo iných predmetov nie je povolené.
4. Každé poškodenie, nehodu alebo krádež predmetu zapožičania, či jeho časti, je nájomca povinný bezodkladne ﴾najneskôr do 24 hodín﴿ nahlásiť najbližšiemu oddeleniu polície a prenajímateľovi na telefónom čísle **0911 646 911, 0911 794 022.** Pri nedodržaní tohto ustanovenia nájomca hradí plnú výšku škody.
5. Predmet zapožičania má uzatvorené povinné zmluvné i havarijné poistenie. Nájomca sa v prípade poistnej udalosti zaväzuje podieľať sa na likvidácii škody vo výške **5%** z výšky poistnej udalosti, avšak minimálne **165,-€** ,s DPH okrem prípadov úmyselného poškodenia, nedbanlivosti alebo škody spôsobenej pod vplyvom alkoholu alebo iných omamných a psychotropných látok, kedy nájomca zodpovedá za vzniknutú škodu v plnej výške. V prípade odcudzenia sa nájomca podieľa na vzniknutej škode spoluúčasťou vo výške **5%** z hodnoty predmetu zapožičania.

Výška spoluúčasti sa môže zmeniť v prípade zmeny príslušnej poistnej zmluvy, čo nájomca berie na vedomie a súhlasí s tým. Za stratu a poškodenie dokladov, kľúčov a ŠPZ si prenajímateľ účtuje poplatok **400,-€ s DPH.**

1. V prípade, že nájomca nevráti predmet zapožičania riadne a včas po skončení doby uvedenej čl. IV., alebo si nevyžiada súhlas prenajímateľa s predĺžením doby zapožičania, používa predmet zapožičania bez právneho titulu. V takomto prípade je prenajímateľ oprávnený oznámiť to orgánom činným v trestnom konaní, pričom nájomca je povinný niesť náklady, resp. škody tým spôsobené. Až do doby riadneho vrátenia je nájomca povinný zaplatiť za každý takto začatý deň zmluvnú pokutu vo výške dvojnásobku nájomného uvedeného v čl. III. tejto zmluvy. Ak nájomca neuhradí dlžnú sumu, bude mu táto suma strhnutá z vopred zaplatenej zálohy.
2. Škody na zdraví vzniknuté pri akejkoľvek poistnej udalosti znáša v celom rozsahu nájomca.
3. V prípade technickej poruchy si prenajímateľ vyhradzuje právo na zadržanie zálohy v plnej výške, po dobu zistenia príčin vzniknutej technickej poruchy.
4. Nájomca nie je oprávnený akýmkoľvek spôsobom zasahovať do technického stavu, alebo vykonávať akékoľvek opravy na predmete zapožičania. Všetky vzniknuté technické poruchy je povinný hlásiť na tel. č. **0911 646 920, 0911 794 022.** Záloha bude vrátená v plnej výške len pri dodržaní všetkých zmluvných podmienok.

**VIII. Záverečné ustanovenia**

1. Túto zmluvu možno meniť a dopĺňať len písomnou formou po vzájomnej dohode

zmluvných strán.

1. Ak niektoré z ustanovení tejto zmluvy je alebo sa stane neplatným či neúčinným, nedotýka sa to ostatných ustanovení tejto zmluvy, ktoré zostávajú platné a účinné. Zmluvné strany sa v tomto prípade zaväzujú dohodou nahradiť neplatné alebo neúčinné ustanovenie novým platným a účinným ustanovením, ktoré najlepšie zodpovedá pôvodne zamýšľanému účelu neplatného alebo neúčinného ustanovenia.
2. Zmluva bola vyhotovená v dvoch rovnopisoch, z ktorých jeden prevezme prenajímateľ a jeden nájomca.
3. Zmluvné strany prehlasujú, že ustanoveniam zmluvy zhodne porozumeli čo do obsahu i rozsahu, tieto vyjadrujú ich slobodnú a vážnu vôľu, čo potvrdzujú svojimi vlastnoručnými podpismi na tejto zmluve.

V Tovarníkoch ..................

........................................... .....................................

MOTORBOX s.r.o. Meno a priezvisko

prenajímateľ nájomca

**Prílohy:**

Fotokópia vodičského a občianskeho preukazu nájomcu

Fotokópia osvedčenia o evidencii

Protokol o prevzatí motorového vozidla